Månedsvarsel: Vi kan få ny iskald vår
Iphone/Ipad, Android ...eller sjekk pent.no – Vi har nå et nokså klart og sterkt kuldesignal, som er klart både i neste uke og faktisk en hel måned fram i tid, sier meteorolog Frode Håvik Korneliussen i StormGeo. I fjor vår skrev VG om kjølig vår og sommer allerede i april – og traff. Håvik Korneliussen utarbeider månedsvarsel for kunder i kraftbransjen i Norden – og noen signaler tyder på at vi kan få en vår som minner mye om fjorårets iskalde vår:– I alle fall viser sesongvarslene kalde løsninger med 80 prosent sannsynlighet også tre og fire uker fram i tid. Årsaken kan delvis være de generelle nordlige vindretningene, med et høytrykk i Nord-Atlanteren som dirigerer nordavind mot våre områder. Men vi ser også at havoverflaten i store deler av Nord-Atlanteren er kaldere enn vanlig – og den har faktisk vært slik siden i fjor vår, påpeker han. – Når luften som ligger over oss har passert dette kalde havområdet, vil den gjerne kjøles ned, sier han. Første sommerdag var torsdag denne uken – og startet med snøfall!Allerede i helgen merkes den kjølige værtypen: Skifolket kan fryde seg over lett påfyll av nysnø – pudder – i fjellet, mens folk i lavlandet må kanskje beholde vinterdekkene på. – Etter en litt grå fredag over store deler av landet, letter været ganske mye lørdag og det varer til godt utpå søndagen, sier meteorolog Roar Inge Hansen i StormGeo. Han mener at skifolket kan glede seg over at sesongen slett ikke er over – de får tvert om litt påfyll av snø mange steder. – Over 300 – 400 meter vil det falle inntil ti centimeter snø, og dette faller på et svært solid underlag av gammel snø.Han påpeker at det ikke er vindstille, og ikke skyfri himmel, men det kan bli brukbare forhold mange steder. I løpet av søndagen kommer det inn et nokså kraftig lavtrykk inn mot Vestlandet: – Slik det ser ut nå, kommer dette først inn når folk på helgetur er nede fra fjellet. Men det er et lavtrykk med mye nedbør, her kan det komme 50 millimeter nedbør mandagen, og kanskje like mye tirsdagen. Så her vil det bli solid påfyll av snø i høyden fra Hordaland og nordover Vestlandet, noe som nok kan øke snøskredfaren. Østlandet ligger imidlertid i le for dette uværet – som har vindretning fra sørvest til nordvest.Kollega Geir Ottar Fagerlid på Meteorologisk institutt mener det er ganske vanlig vårvær vi opplever: – Det er nokså svake systemer, bygevær, lite vind, slik vi gjerne ser om våren. Men det er kjølig – litt som vinteren er på visitt igjen. Det uvanlige kommer til å inntreffe mandag og tirsdag, da får vi inn et svært vått lavtrykk fra Grønland, som kan gi 50 millimeter nedbør i Hordaland mandag, og kanskje like mye i Møre og Romsdal tirsdag. Dette er uvanlig for denne årstiden. Han peker på at vi også i fjor fikk en forholdsvis kjølig periode fra april og fremover våren: – Da kom kulden om lag 20. april og varte til langt ut i juni. Det er muligens en slik tendens vi ser starten på, antyder han.
Etter flere dager med solide vårtemperaturer i Sør-Norge, kommer en mer vinterlig værtype tilbake. Ja, vi kan få en ny iskald vår - som våren vi hadde i fjor. Sør-Norge, kommer en mer vinterlig værtype tilbake. Ja, vi kan få en ny iskald vår - som våren vi hadde i fjor.